แบงก์โน๊ตส์
ผู้ยิ่งหย่ายยย
13 ม.ค. 2555

ผู้ยิ่งหย่ายยย
โดย..ทีมข่าวการเงิน
คุณชายอุ๋ยม.ร.ว.ปรีดิยาธร เทวกุล” อดีตผู้ว่าการแบงก์ชาติ ผู้ชายหูกระต่ายคนนี้นอกจากฉลาด ฝีปากกล้า เชือดเฉือนแพรวพราวพอเป็นเสน่ห์ ใครอยู่ใกล้เป็นต้องมีเสียงหัวเราะ ไม่ก็อมยิ้ม
เวทีเสวนาวิเคราะห์ร่าง พ.ร.ก.การโอนหนี้กองทุนฟื้นฟูฯ คุณชายอุ๋ยพูดให้นักข่าวที่นั่งจดขำกันคิกคัก กับวิวาทะที่ทำให้อดีตเพื่อนร่วมห้องตอนเรียนเมืองนอกต้องนั่งจามฮัดเช้ยยย...
คุณชายอุ๋ยเล่าว่า ครั้งหนึ่งเคยมีนักเศรษฐศาสตร์ผู้ยิ่งใหญ่สอนว่า อุ๋ยคุณเป็นผู้ว่าแบงก์ชาติแล้ว อย่าไปแตะทุนสำรองนะ อ้ายตัวผมก็เรียนเศรษฐ ศาสตร์แค่ปริญญาตรี ไม่รู้อะไรมาก จึงได้แต่ครูพักลักจำคำที่เขาสอน... แต่ตอนนี้เขาทำ เจี๊ยกกก
นักเศรษฐศาสตร์ผู้ยิ่งหย่ายจำไว้นะ หุว์หุว์
ยังม่ายจบคุณชายเล่าว่า “สมัย พล.ต.อ.เผ่า ศรียานนท์ มีแนวคิดจะเอาเงินทุนสำรองแบงก์ชาติออกมาใช้ซื้อรถถัง ตอนนั้นอาจารย์ป๋วยก็คัดค้าน ...ผมถึงบอกคนที่มีสติสัมปชัญญะดีก็คงมองออกว่าทุนสำรองแบงก์ชาติอย่าไปแตะ” ...แว๊กกก
คนฟังตามทันก็สนุก นึกแต่ถ้าตามไม่ทันล่ะมึนตึ้บ แต่จงจำไว้นะ ผู้ชายหูกระต่ายน่ะ จับได้ไล่ไม่ทัน แฮ่ๆ